Evghenia Guțul – (rus. "Евгения Гуцул", "Jewgenija Gucuł", rodz. 5. września 1986 we Etulii, Moldawsko SSR) – gagausko-mołdawsko politikerka, baszkanka-elektka Gagauzyje a człōnkini Reskyrōnku Moldawy ôd moja 2023. roku. Biografijo. Rodzōno (piyrsze nazwisko – Buiuclî) we 1986. roku we wiosce Etulia we rejōnie Vulcăneşti, kaj miyszko do dzisio. Bildowała sie na prawniczka.   We 2023. roku ôgłośōła ô sztarcie we welōnku na baszkana Gagauzyje ôd partyje Șor. Welōnkowo kampanijo zaczła na dwa tydnie do welōnku, a ôpiyrała sie uōna na sparciu ôd ruskich politikerōw. Poruch ruskich śpiywokōw – Filipp Kirkorow, Niikołaj Baskow a Stas Michajłow wypuśćōło teledysk, w kerym śpiywajōm gagauski hymn po rusku a zachyncajōm do welowanio Gucuł. We piyrszyj turze welōnku dostała 26,47% a zajyna piyrszy plac. We drugij turze dostała 52,34%, co ôznoczo, iże bōła ôbrano na baszkanka. Poglōndy. Ôd razu po wygranyj we welōnku ôgłośōła, iże chce, coby Gagauzyjo bōła bliżyj do Ruskij Federacyje, a tyż smianowała swoja partyjo «proruskōm».